પ્રિયા અને પ્રિયાંગ બંનેનું કાર્યક્ષેત્ર એક હોવા છતાં બંને એક જ જળપ્રવાહની બે અલગ અલગ ધારા બની ગયા છે. જે પ્રોજેક્ટ પ્રિયા હાથમાં લે છે તેમાં પ્રિયાંગ ક્યાંય ઇન્ટરફિયર થતો નથી અને જે કામમાં પ્રિયાંગ મસ્ત અને વ્યસ્ત રહેતો હોય છે તેમાં પ્રિયા ચંચૂપાત કરતી નથી એટલે તેમના પ્રેમની ગાડી પાટા પર પૂરપાટ દોડી રહી છે. પરિણામે બંનેનું વર્ક પરફોર્મન્સ પહેલાં કરતાં બહેતર બન્યું છે.